Public procurement notice: Voluntary Ex Ante Transparency Notice
Published: 2017-07-26
Buyer: Forsvarsministeriets Materiel- og Indkøbsstyrelse (FMI)
Country: DK
Contract type: Supplies
Procedure: Contract award without prior publication
CPV classification: 35813000: Military boots
Estimated value: 19000000 DKK

Technical requirements: FMI har ved udbudsbekendtgørelse 2012/S 030-048439 haft udbudt rammeaftale på indkøb af militærhjelme samt service og vedligeholdelse (begrænset udbud efter Forsvars- og Sikkerhedsdirektivet (Europa-Parlamentets og Rådets direktiv 2009/81/EF)). Rammeaftalen blev d. 28.9.2012 tildelt Revision Military BV.
Aftalens oprindelige værdi blev anslået til at være mellem 34 000 000 DKK og 45 000 000 DKK, jf. udbudsbekendtgørelsen. Der har efterfølgende vist sig et behov for at anskaffe yderligere hjelme på aftalen, ud over det oprindeligt estimerede.
Da der er tale om træk på en tidligere udbudt rammeaftale, er det FMI's vurdering at trækkene kan foretages selvom den forventede værdi for rammeaftalen overskrides ved dette træk. Det er således FMI's vurdering at dette træk er indenfor rammerne af rammeaftalen og udbudsreglerne, og ikke indebærer en ændring af rammeaftalen. Det bemærkes endvidere, at der ikke ændres i rammeaftalen ved dette træk, og leverandøren fortsat skal levere på samme vilkår som fastsat i rammeaftalen. Der er således ikke tale om en ny rammeaftale, men alene yderligere træk på en eksisterende udbudt rammeaftale. Det yderligere træk på rammeaftalen kan derfor ikke betragtes som en ændring af rammeaftalen, uagtet at dette går over den forventede værdi af rammeaftalen.
Skulle der alligevel være tale om en ændring af rammeaftalen, er det FMI's vurdering, at ændringen ikke er væsentlig, jf. Pressetext-afgørelsen (C/454-06) i det at ændringen af rammeaftalen holdes indenfor det oprindeligt udbudte, at ændringen sker på rammeaftalens oprindelige betingelser, at ændringen ikke ville medføre en ændring af leverandørmarkedet, samt at ændringen ikke medfører en forskydning af rammeaftalens økonomiske balance til fordel for leverandøren i forhold til de oprindelige kontraktvilkår.
Datoen i afsnit V.2.1) er datoen for beslutningen om at ændre kontrakten. Ændringen vil ikke blive foretaget før udløbet af en 10 dages frist fra offentliggørelse af denne bekendtgørelse.
Den ordregivende myndighed ønsker at indgå en kontrakt med den i afsnit V.2.3) nævnte leverandør. Ændringen vil først blive foretaget efter udgangen af 10 dage efter offentliggørelsen af denne bekendtgørelse i EU-tidende, jf. Lov om Klagenævnet for Udbud § 4, stk. 1, nr. 2. For klagefrister kan der i øvrigt henvises til lov om Klagenævnet for Udbud § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende. Klager skal skriftligt informere den ordregivende myndighed om indgivet klage senest samtidig med, at klagen indgives til Klagenævnet for Udbud.


Winner: Revision Military BV
Award value: 19000000